**KATALOG ZNANJA**

1. **IME PREDMETA**

**PRAVNI PREDPISI (PPR)**

1. **SPLOŠNI CILJI**

Splošni cilj predmeta je:

* seznanjanje s temeljnimi pravnimi pojmi, spoznajo pravno organizacijske različice gospodarskih družb v dejavnosti in širše ter uporabnost posameznih oblik,
* spoznavanje osnov delovno-pravne zakonodaje,
* razumevanje vloge prava v gostinskem in turističnem poslovanju,
* spoznavanje osnov pogodbenih razmerij in se seznanjanje z vrstami gospodarskih pogodb ter pogodb v turizmu,
* obvladovanje zakonodaje na področju gostinstva in turizma,
* krepitev podjetniške naravnanosti.

1. **PREDMETNO-SPECIFIČNE KOMPETENCE**

V predmetu si študenti poleg generičnih pridobijo naslednje kompetence:

* pravilna uporaba osnovnih pravnih pojmov,
* sposobnost odločanja za ustrezno obliko gospodarskega subjekta in aktivno sodelovanje pri njegovem ustanavljanju in razumevanje sistemov upravljanja gospodarskih družb,
* obvladovanje osnov delovnega prava,
* sposobnost samostojnega sklepanja veljavnih pogodb s področja gostinstva in turizma,
* učinkovita in uspešna uporaba veljavne zakonodaje,
* razvijanje lastnih podjetniških kompetenc.

1. **OPERATIVNI CILJI**

|  |  |
| --- | --- |
| INFORMATIVNI CILJI | FORMATIVNI CILJI |
| *Študent:* | *Študent:* |
| * spozna osnovne pravne pojme; | * po potrebi poišče in uporablja pravna pravila; * obvlada razlage pravnih pravil; * zna uporabljati zakone in ostale pravne predpise v konkretnih situacijah; |
| * spozna osnove gospodarsko statusnega prava; | * samostojno ustanovi s.p.; * načrtuje pravilno izbiro gospodarskega subjekta; * primerja dobre in slabe strani posameznih oblik gospodarskih družb; * zna aktivno sodelovati v postopku ustanovitve gospodarskih subjekov; * prepoznava sisteme upravljanja gospodarskih družb; * upošteva firmsko pravo pri določitvi imena pravnemu subjektu in pojasni varstvo firme * primerja zastopnike in pooblaščence; |
| * spozna vsebino delovnega prava; | * pravilno uporablja pridobljeno znanje pri sklepanju pogodbe o delu; * obvlada sistem pravic in obveznosti iz delovnega razmerja; |
| * spozna osnove obligacijskega prava – splošni del in:   + zna razložiti pogoje veljavne pogodbe.   + primerja sredstva za zagotavljanje pogodbene discipline.   + v konkretni situaciji zna uporabljati pravne vidike are, poroštva, zastavne pravice.   + pozna elemente za nastanek odškodninske obveznosti.   + spozna osnove obligacijskega prava – poseben del tako, da:     - pozna vsebino prodajne pogodbe.     - obvlada pogodbe v gostinstvu in turizmu.     - pozna zakonodajo s področja gostinstva in turizma | * prepozna nepravilnosti zaradi katerih je pogodba nična; * pri sklepanju pogodb zna izbrati ustrezno sredstvo za zagotavljanje pogodbene discipline; * sklepa varne pogodbe z uporabo sredstev za utrjevanje pogodbenih obveznosti; * rešuje oz. uveljavlja zahtevke na podlagi stvarnih in pravnih napak; * samostojno se pogaja in sklepa pogodbe; * uspešno izvaja pogodbe v gostinstvu in turizmu; * sledi spremembe zakonodaje in si jih zna razložiti |
| * spozna osnove podjetništva in dejavnike, ki vplivajo na razvoj podjetništva | * razvije svoje podjetniške kompetence; * krepi podjetniško naravnanost; * prepoznava kreativna okolja. |

1. **OBVEZNOSTI ŠTUDENTOV IN POSEBNOSTI V IZVEDBI**

**Število kontaktnih ur: 60 (48** ur predavanj, 12 ur vaj).

**Število ur samostojnega dela: 60 (45** ur študija literature, 15 ur študija primerov).

**Obveznost študenta:**

* obvezna prisotnost na vajah - 80 %,
* pisni izpit.